Referat af møde i Menighedsråd ved Jesu Hjerte Kirke 15. maj 2018

Tilstede: Sp. Niels Engelbrecht, Birte Mandrup Christensen, Carsten Günther, Loredana Ruggiero, Maria Giuditta Rasmussen, Maria Sundgaard Ertner, Rasmus Kaare Frederiksen (fm), Ulf M. Becker, Ursula Ljungqvist

Formanden ledte mødet efter følgende dagsorden:

1. Godkendelse af referat af møde 5.4.18
2. Godkendelse af dagsorden
3. Almen orientering v/sognepræsten
4. Almen orientering v/formanden
5. Redegørelse for møde ang. regnskab mm
6. Lukket punkt
7. Sognets førstekommunions- og firmelsesundervisning
8. Behandling af lister over kommunionsuddelere, kirkekaffe og besøgstjeneste
9. Gennemgang af overdragelsesdokument fra tidligere MR
10. Evt.

**Ad 1)** Referatet blev godkendt

**Ad 2)** Dagsordenen blev godkendt

**Ad 3)** Efter sommerferien vil de to franciskanere deltage i MR-møderne. Der arbejdes aktuelt med indrejse- og opholdstilladelse for en tredje franciskaner fra Philippinerne. Disse tre præster vil efterhånden overtage ansvaret for sognet.

**Ad 4)** 24. april bevilgede Wroblewskis Fond i alt kr. 4.000.000 til restaurering af orglet. Der er bevilget ca. 2 ½ million til en gennemgribende istandsættelse af hovedorglet og ca. 1 ½ million til etablering af et mindre kororgel. JHK får et orgel til låns, der kan bruges, mens arbejdet pågår. Arbejdet forventes begyndt i begyndelsen af 2019 og vil vare i ca. 1 år. Korsvejsstationerne tænkes flyttet rundt i kirkerummet i forlængelse af opstilling af det ny kororgel.

Der blev drøftet en personsag. Sognepræsten tager en snak med vedkommende.

Formanden redegjorde for leje og brug af lokaler og faciliteter. Man indhenter den lejekontrakt, der bruges i domsognet. Denne gennemgås nærmere senere.

**Ad 5)** Regnskab for 2017 blev afleveret til bispekontoret 23.4.18. I forlængelse af redegørelse for mødet drøftede man organiseringen af arbejdet med regnskab mm. Man blev enige om at dele arbejdet op i en bogførings- og en kassererfunktion, hvormed arbejdet skulle blive mindre belastende for de enkelte frivillige. Man vil også lave en klar arbejdsbeskrivelse.

**Ad 6)** Lukket punkt.

**Ad 7)** P. Tomislav kommer til at overtage den samlede firmelsesundervisning for Sakraments og Jesu Hjerte sogne. Man stiler efter at finde frivillig(e) til at assistere ham.

Ursula bliver leder for undervisning af 1. kommunionsbørn.

Man drøftede, om der skulle være undervisning specielt for børnenes forældre.

**Ad 8)** Maria E. overtager listen over kommunionsuddelere.

Ursula bliver listefører ang. kirkekaffe. Der efterlyses frivillige til at lave kaffen.

Birte fortsætter som chef for besøgstjenesten, men leder efter en afløser.

**Ad 9)** En del ting var blevet diskuteret allerede tidligere. Formanden havde haft møde med nuv. webmaster. Dette gennemgås nærmere ved næste rådsmøde.

**Ad 10)** Jesu Hjerte Kirkes titularfest er den 8. juni kl. 17. Birte bestiller mad til reception efter messen.

23. juni er dagen for menighedens udflugt, der i år går til Dalby kirke og Mariavall Kloster.

Dato for næste møde bliver 14. juni og Rasmus kunne afslutte mødet kl. 21.45.